Publication: Magyar Közlöny
Issue: MK-2006-29 (Year: 2006, Number: 29)
Era: 2004-2010
Section: a 13/2006. (III. 14.) BM rendelethez
Paragraph Index: 628

2. A munkaterület rövid, jellemzõ leírása A vívás sportedzõ mindenekelõtt pedagógiai tevékenységet végez. Felkészültsége képessé teszi arra, hogy az edzéstudományok eredményeit, a rokon- és határtudományok ismeretanyagát edzõi munkája során hasznosítsa, ezáltal a sportolók teljesítményét a legmagasabb szintre emelje. Hozzájárul tanítványai személyiségfejlõdéséhez, egészségfejlõdéséhez, növeli sportszakmai ismereteiket, fejleszti a sportág eredményes ûzéséhez szükséges szellemi és testi képességeiket. Megtanítja a sportág technikai, taktikai és szabályismereteit, felkészíti tanítványait a versenyekre. Nevelõ-oktató-képzõ tevékenysége eredményeként a tanítványok alkalmassá válnak a sportszerû versenyzésre, sportteljesítményük folyamatos és fokozatos növelésére, a fair play, az egészséges életmód – ennek részeként a rendszeres testedzés, sportolás – népszerûsítésére. Sportágában versenyeket szervez, és részt vesz azok lebonyolításában. Kapcsolatot tart a vívás sportágban érintett sportszervezetekkel és intézményekkel. Igény szerint segíti az iskolában folyó tehetségkutatást és -gondozást. Részt vesz egyéni vagy társas vállalkozás formájában szervezett vívás tanfolyamok vezetésében, szakmai irányításában.

Source: https://magyarkozlony.hu/hivatalos-lapok/7b2d0f5e67d47e1a9d85774aa8393a4b060c61e7/dokumentumok/907d9764efe8efd1def825a04d0f5cdeeb76c099/letoltes